《次山房韵古意四首》
宋代·何梦桂

思君吹参差，幽路蹇离绝。
绿蓝不盈襜，芙蓉在木末。
采蝱解我不，不思谁察识。
世态反覆手，况复问宿昔。
韛鹰岂思扬，辙鲋固相沫。
得时与失势，离附奚足惑。
耳余难为交，管鲍易全德。
伐木无良朋，白驹有佳客。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。